Alexandru O. Teodoreanu (1894 – 1964), cunoscut şi sub pseudonimul Păstorel, a fost avocat şi scriitor, membru de seamă al boemei ieşene şi bucureştene.

Cunoscut ca mare epigramist (şi la fel de mare cunoscător şi degustător de vinuri şi coniacuri), a rămas în literatura română prin sclipitoarele sale epigramele. A fost fratele scriitorului Ionel Teodoreanu (1897 – 1954), autorul popularului roman „La Medeleni”

Iată câteva epigrame scrise de Păstorel Teodoreanu, cu diverse ocazii…

EPITAF

Aici doarme Păstorel,

Băiat bun şi suflet fin,

Dacă treceţi pe la el,

Nu-l treziţi, că cere vin!

Epigramă scrisă când era internat în Dealul Filaretului, la un sanatoriu situat pe Şoseaua Viilor din Bucureşti. Posibil să fi fost ultima lui epigramă, căci a murit după câteva zile:

Culmea ironiilor

Şi râsul copiilor

Să pun punct beţiilor

Pe Şoseaua Viilor!

În clasa a V-a de liceu, profesorul de română (pe nume Fântânaru) le-a dat ca temă să scrie despre epigrame. Cum profesorul Fântânaru era un adept bahic al vinului de Cotnari, Păstorel a scris în teză doar atât:

Dacă apa din fântână

S-ar preface-n vin Cotnar

Aş lăsa limba română

Şi m-aş face Fântânar.

Când le-a adus tezele, Fântânaru, ajungând la teza lui Păstorel, profesorul la pedepsit admirativ, spunându-i: „Măgarule! Ai unu la purtare şi zece pentru epigramă”

La venirea ruşilor, în 1945:

Pe drumeagul din cătun

Venea ieri un rus şi-un tun;

Tunul rus

Şi rusul tun!



***

Armistiţiul ne-a impus

Să dăm boii pentru rus!

Ca să completam noi doza,

L-am trimis pe Petru Groza!

Statuii ostaşului sovietic:

Soldat rus, soldat rus,

Te-au ridicat atât de sus,

Ca să te vadă popoarele

Sau fiindcă-ţi put picioarele?

Sloganului electoral „Votaţi soarele!”, la alegerile din 1946

Când te văd aşa pe garduri

Şi cu raze împrejur,

Mai că-mi vine să te-asemui

Cu o gaură de c*r!



***

Nu credeam s-ajung vreodată

C-am să pot să fiu în stare

Ca făcând pipi pe garduri,

Să o fac direct în… soare!

Radioului (unde era invitat să intre prin str. Temişana, adică prin spate)

De un an şi jumătate

Mă băgaţi numai prin spate,

Pe când eu, întreaga viaţă

V-am băgat numai… prin faţă!

Diviziei Tudor Vladimirescu, decimată la Debreţin

Din falnic vânător de munte

Mi te-a făcut Ana (Pauker n.n.) pandur!

Întâi ţi-a-nfipt o stea în frunte

Şi-apoi un Debreţin în c*r!

Comuniştii îşi măresc rândurile cu o parte din legionari

Căpitane, nu fi trist!

Garda merge înainte

Prin partidul comunist!

Despre noii conducători ai României

Din Banat până la Iaşi

Se resimte lipsa sării,

Fiindcă cei mai mulţi ocnaşi

Au ajuns la cârma ţării.

Catren omagial pentru Caragiale:

Cu greu îmi vine să aştern,

Un adevăr ce nu-l suport,

Ca tocmai tu să fii cel mort

Şi Caţavencu cel etern…

La Pelişor, palat transformat de regimul comunist în casă de creaţie:

Voi, creatori ai artei pure,

Ce staţi acuma la pădure,

Să fiţi atenţi când va plimbaţi

Să nu călcaţi în… ce creaţi!

Despre Guvernul Groza

În guvernul Groza, cel de concentrare,

S-au primit trei membri, pentru completare,

Însă ca să fie cabinet etern,

Îmi bag şi eu membrul… în acest guvern!

Steaua

Câte stele sunt pe cer

Toate pan’ la ziua pier.

Numai una, ca o proastă,

Şade pe uzina noastră….

Despre demnitarii Republicii Populare Române



Cine-i mare, dă din mână şi-are 4 la română?

Cine-i la academie şi-are 4 la chimie?

Cine-n ţară este tare şi-are 4 la purtare?

Toate trei de le ghiceşti, 20 de ani primeşti.

Reclamă

Îmi spunea un beţivan,

Rezemat contra perete:

Fetele din Popa Nan

E frumoase, dar nu-i fete!

La restaurantul Uniunii Scriitorilor:



Beau băieţii, harnici,

De cu seara-n zori,

Unii sunt paharnici,

Alţii… turnători!

Prin anii ’30 Veronica Porumbacu, a scris nişte versuri de adâncă simţire şi vibraţie, de genul: „O, America, te simt în mine/Te simt vibrând adânc”… A doua zi, Păstorel:

„Mult stimată Veronică,

Eu credeam c-o ai mai mică!

Dar mărturisirea-ţi clară

Din „Gazeta literară”

Dovedeşte elocvent

Ca în …chestia matale…

De-adâncimi fenomenale

Intră-ntregul continent!”

Un schimb de epigrame între Mihail Codreanu şi Păstorel:



Când a pornit lugubrul zvon

Cum că murit-ai la Carlton

Mi-am zis atunci: – cu adevărat

O fi el mort, însă mort beat.

La care Păstorel îi răspunde:

La Carlton eu ca dintr-un vis

Lugubrei morţi scăpat-am trenul

Însă aflai că m-a ucis

La Iaşi, Codreanu’ cu catrenul.

Sadoveanu era dator cu nişte bani la Păstorel. Sadoveanu era zgârcit ca un scoţian. Au trecut câteva luni fără nicio mişcare din partea lui. Aşa că Păstorel compune:

Dac-ai să mori

(căci ar fi cazul)

Să nu-mi laşi francii,

Să-mi laşi obrazul

Să-mi fac bocancii





Lui Mihail Sadoveanu

Venea o moară pe Siret

Legănându-se pe-o coastă,

Şi-n ea un autor şiret

Măcina făină proastă!

Naşul lui Păstorel, Sadoveanu, ţine o conferinţă, la Ateneu, cu titlul „Lumina vine de la Răsărit” şi declară că, din acel moment, se va întoarce şi el cu faţa spre Răsărit. Atât i-a trebuit lui Pastorel:



Naşu sfătuit de-un rus

Întoarse curu la Apus

Şi arătă Apusului

Care-i faţa rusului…

Americanilor



Dacă şi de astă dată

Se retrag din Orient,

Mă fac porumbelul păcii

Şi mă cac pe occident!





Lucreziei Karnabat, autoarea cărţii „Sexul de peste drum”:

Sexul doamnei Karnabat,

De vreo lună mi se pare,

A sporit mult la vânzare,

Căci se vinde separat,

Fără doamna Karnabat





lui Iuliu Maniu

Într-un moment de grea povară

Pentru sărmana ţară-a mea,

Eu unul stâlp de cafenea,

Închin pentru un stâlp de ţara!

După prima vizită a lui Petru Groza în URSS:

Din Galaţi la Port Arthur

Petru Groza, în carlingă,

N-a văzut atâta cur

Cât ar fi putut să lingă.

Şi altele…

Caligula Imperator

A făcut din cal – senator,

Petru Groza – mai sinistru

A făcut din bou – ministru.

***

Epigrama nu e scula

Care-ţi poate şterge crima,

Dupa ce că scrii cu sula

Vrei să regulezi cu rima?

***

În ţara asta prost făcută

Căcaţii scriu în loc sa pută.

Iar scriitori-adevaraţi

Sunt daţi afară de căcaţi..

Acesta este un site cu caracter informativ și educativ . Publicam aceste informații pentru cunoștințele culturale ale publicului. Dacă doriți să eliminăm o postare sau să facem modificări, vă rugăm să ne contactați. Nu intenționăm încălcarea dreptului de autor.